### | | | | --- | --- | | | | | --- | | **Byråd** 26. april 2016 Sagsnr. 710-2016-15754 Dok.nr. 710-2016-162944 Sagsbehandler DPMHEN | | 72.                 Overførsel af rådighedsbeløb fra 2015 til 2016 (anlæg) - Åbent

###

|  |  |
| --- | --- |
| Tidl. politisk behandling |  |
| Forventet sagsgang | ØK, BY |
| Lovgrundlag |  |

###

**SAGENS INDHOLD**

Byrådet skal hvert år godkende, at uforbrugte
rådighedsbeløb på anlægsprojekter overføres til næste år.

I forbindelse med regnskabsafslutningen for 2015 har Job og
Økonomi derfor gjort status på alle anlægsprojekter. En del projekter er
igangværende og afsluttes først senere. Til de igangværende anlægsprojekter
søges uforbrugte rådighedsbeløb overført til 2016.

**VURDERING**

Nedenstående tabel viser forslag til overførsel af
uforbrugte rådighedsbeløb fra 2015 til 2016 sammenlignet med overførslen fra
2014 til 2015. Der er tale om overførsel af et større uforbrugt rådighedsbeløb
fra 2015 sammenlignet med 2014. Forklaringen herpå uddybes under tabellen.

|  |  |  |
| --- | --- | --- |
| **Område (netto i 1.000 kr.)**      (+ = mindreforbrug / - = merforbrug) | **Uforbrugte**  **rådighedsbeløb overført fra**  **2014 til 2015** | **Forslag til uforbrugte rådighedsbeløb som overføres fra 2015 til 2016** |
| Det skattefinansierede område, ekskl. jordforsyning | 80.022 | 104.539 |
| Jordforsyning, udgifter | 21.212 | 36.496 |
| Jordforsyning, indtægter | -86.071 | -84.594 |
| **Overførsel i alt** | **15.163** | **56.441** |

På det skattefinansierede område (ekskl. jordforsyning) søges
der om overførsel af uforbrugte rådighedsbeløb på 104,5 mio. kr. til at
færdiggøre igangværende anlægsprojekter.

Overførslen på det skattefinansierede område ekskl.
jordforsyning er større i år end sidste år, hvor der blev overført et rådighedsbeløb
på 80,0 mio. kr. Det skal ses i lyset af, at anlægsbudgettet i 2015 var 61,7
mio. kr. større end i 2014.

Projekter med de største rådighedsbeløb, der overføres,
fremgår nedenfor:

· Opførelse af haller i [adresse], 29,8 mio. kr.

· Etablering af botilbud på [adresse], 16,1 mio. kr.

· Grundkapitalindskud, 6,5 mio. kr.

· Infrastrukturfond, 6,0 mio. kr.

Oversigten over alle projekter er vedlagt som bilag.

På projektet ”Stitunnel, Lærke Nilsson og vejudvidelse, [adresse]”
overføres der et merforbrug på 1,539 mio. kr. Merforbruget skyldes, at det
viste sig at jordbundsforholdene i forbindelse med spunsning ved stitunnelen var
vanskeligere end forventet. Herudover medførte udbuddet ved vejudvidelsen på
[adresse] en højere pris end forventet. Der henvises til økonomiafsnittet for
finansiering af merforbruget.

På jordforsyningsområdet søges der udelukkende overført
rådighedsbeløb på de igangværende anlægsprojekter, hvor Byrådet har givet en
anlægsbevilling. I forbindelse med budgetlægningen for 2016-19 er der afsat nye
rådighedsbeløb til de anlægsprojekter, der forventes igangsat i budgetperioden
2016-19.

Der søges overført merudgifter fra 2015 til 2016 på i alt
netto 48,1 mio. kr. vedrørende igangværende udstykninger. I dette beløb indgår
overførsel af indtægter på 84,6 mio. kr., hvoraf en del er urealiserede
rådighedsbeløb vedrørende salgsindtægter fra tidligere år. Overførslen af
indtægter på 84,6 mio. kr. er på niveau med sidste års overførsel.

Der overføres uforbrugte rådighedsbeløb på i alt 36,5 mio.
kr. til udgifter på byggemodningsområdet, hvilket er højere end sidste års
overførsel. Dette skyldes fortrinsvis, at der er bevilget beløb til store
byggemodninger på [adresse] i [adresse] og [adresse] i [adresse], som først
realiseres i 2016.

Med baggrund i en vurdering af de forventede udgifter til at
færdiggøre anlægsprojekterne foreslår Job og Økonomi, at der overføres uforbrugte
rådighedsbeløb jf. nedenstående oversigt. I vedlagte bilag vises den økonomiske
status for de enkelte anlægsprojekter.

|  |  |
| --- | --- |
| **Område (netto i 1.000 kr.)**  (+ = mindreforbrug / - = merforbrug) | **Forslag til uforbrugte rådighedsbeløb som overføres fra 2015 til 2016** |
| **Det skattefinansierede område, ekskl. jordforsyning** |  |
| Økonomiudvalget | 14.372 |
| Teknik- og Miljøudvalget | 24.013 |
| Børne- og Skoleudvalget | 7.389 |
| Social- og Sundhedsudvalget | 19.596 |
| Kultur- og Fritidsudvalget | 34.719 |
| Beredskabskommissionen | 4.450 |
| **Skattefinansieret område i alt** | **104.539** |
| **Jordforsyning (netto) i alt** | **-48.098** |
|  |  |
| **Overførsel i alt** | **56.441** |

**ØKONOMI**

Det foreslås, at der overføres uforbrugte rådighedsbeløb på
i alt netto 56,441 mio. kr. til færdiggørelse af igangværende anlægsprojekter.

Det foreslås endvidere, at der gives tillæg til
rådighedsbeløb med tilhørende anlægsbevilling på 1,539 mio. kr. til
finansiering af merforbrug på projektet ”Stitunnel, Lærke Nilsson og vejudvidelse,
[adresse]”. Rådighedsbeløbet finansieres delvist af uforbrugte midler på
Teknik- og Miljøudvalgets område i 2015, der ellers ville være tilført kassen.
De uforbrugte midler fra 2015, der medgår til finansieringen, vedrører
hovedrengøringspulje, afledt drift af IT-system til bygningsporteføljestyring
samt teletaxa-ordningen, i alt 987.000 kr. Restbeløbet på 552.000 kr.
finansieres af kassebeholdningen.

**INDSTILLING**

Direktøren for Job og Økonomi indstiller til Byrådet:

1. At Byrådet godkender tillæg til rådighedsbeløb på i alt netto 56.441.000
kr. i 2016 til videreførelse af igangværende anlægsprojekter.

2. At Byrådet godkender tillæg til rådighedsbeløb på 1.539.000 kr. med
tilhørende anlægsbevilling til ”Stitunnel, Lærke Nilsson og vejudvidelse, [adresse]”.

3. At rådighedsbeløbene finansieres af kassebeholdningen.

**BESLUTNING**

***Økonomiudvalget, 19. april 2016:***

Fraværende:Ingen

Indstilles godkendt med den tilføjelse, at rådighedsbeløbet
på 750.000 kr. til cirkusplads i Ulstrup overføres til andre projekter og
tiltag i forbindelse med udvikling af området omkring Dannebrogspladsen i
Ulstrup.

**Bilag**

|  |  |
| --- | --- |
| Overførsel af rådighedsbeløb fra 2015 til 2016 (anlæg) | 710-2016-122552 |